PHOL รับอานิสงส์โควิด-19 หนุนรายได้พุ่ง ดันกำไรปี 63 โตสนั่น 78% พร้อมแจกปันผล 0.14 บ.
PHOL รับอานิสงส์โควิด-19 หนุนรายได้พุ่ง ดันกำไรปี 63 โตสนั่น 78% แตะ 73.86 ลบ. จากปีก่อน 41.42 ลบ. พร้อมแจกปันผล 0.14 บ. ขึ้น XD 3 มี.ค.64 เคาะจ่าย 20 พ.ค.64
18 ก.พ. 2564

บริษัท ผลธัญญะ จำกัด (มหาชน) หรือ PHOL รายงานผลการดำเนินงานประจำปี 2563 สิ้นสุดวันที่ 31 ธ.ค.2563 ดังนี้

โดยผลการดำเนินงานประจำปี 2563 มีกำไรเพิ่มขึ้น เป็นผลมาจากบริษัทมีรายได้จากการขายและการให้บริการรวม 1,055.51 ล้านบาท ประกอบด้วย รายได้จากการขาย 1,019.23 ล้านบาท รายได้จากการให้บริการ 36.28 ล้านบาท รายได้จากการขายและการให้บริการรวมเพิ่มขึ้น 143.66 ล้านบาท หรือ 15.76% เมื่อเทียบจากปีก่อน เนื่องมาจากสถานการณ์การแพร่ระบาดของเชื้อไวรัสโควิด-19 ส่งผลให้รายได้จากการขายถุงมือยางและถุงมือไนไตร ชุดป้องกันเชื้อโรค หน้ากากอนามัย เพิ่มขึ้น
ขณะเดียวกันบริษัทประกาศจ่ายปันผลจากงวดดำเนินงานวันที่ 1 ก.ค. 2563 ถึงวันที่ 31 ธ.ค. 2563 เป็นเงินสดในอัตรา 0.14 บาทต่อหุ้น กำหนดขึ้นเครื่องหมาย XD วันที่ 3 มี.ค2564 และกำหนดจ่ายเงินปันผลในวันที่ 20 พ.ค.2564